**Сотқа дейінгі тергеп-тексерудің бірыңғай тізілімінде тіркелген материалдарға қатысты сыбайлас жемқорлыққа қарсы мониторинг нәтижелері бойынша талдау анықтамасы**

**Сыбайлас жемқорлық тәуекелдеріне ішкі талдау жүргізілген күн: 2016 жылғы 05 қарашасы.**

Қазақстан Республикасы Мемлекеттік қызмет істері министрінің 2015 жылғы 29 желтоқсандағы № 18 бұйрығымен бекітілген Мемлекеттік кірістер органдарының сыбайлас жемқорлық тәуекелдеріне ішкі талдау жүргізудің үлгілік қағидаларының 13-тармағын іске асыру мақсатында Қазақстан Республикасы Қаржы министрлігі Мемлекеттік кірістер комитетінің (бұдан әрі - Комитет) Ішкі қауіпсіздік басқармасы Комитет төрағасының 2016 жылғы 21 сәуірдегі № 230 бұйрығымен құрылған Сыбайлас жемқорлық тәуекелдеріне ішкі талдау жүргізу жөніндегі жұмыс тобымен бірлесіп (бұдан әрі – Жұмыс тобы) Сотқа дейінгі тергеп-тексерудің бірыңғай тізілімінде тіркелген материалдарғақатысты сыбайлас жемқорлық тәуекелдеріне ішкі талдау жүргізді.

*Сыбайлас жемқорлық әрекеттер жасау және (немесе) шешімдер қабылдау үшін мүмкіндіктерді құрайтын сыбайлас жемқорлықты тәуекелдердің барын анықтау*.

2016 жылы Сотқа дейінгі тергеп-тексерудің бірыңғай тізілімінде халықаралық тасымалдаудың көлік құралдарын әкету жөніндегі Қазақстан Республикасының заңнамасымен (бұдан әрі - ХТКҚ) белгіленген мерзімдерді бұзу фактілері бойынша 4 қылмыстық іс тіркелді.

«Оңайлатылған декларациялау» кедендік автоматтандырылған жүйесінің қолданбалы бағдарламалық қамтамасыз етуде (бұдан әрі – 2-КААЖ ҚБҚ) көлік құралдарына арналған кедендік декларациялар ресімделген уақытша әкелінген ХТКҚ қатысты тексеру іс-шараларын жүзеге асыру барысында кері әкету мерзімі өтіп кеткен көлік құралдарының транзиттік декларацияларын (бұдан әрі - КҚТД) бақылаудан алу фактілері анықталды.

Жоғарыда жазылғандардың негізінде, ХТКҚ-ның уақытша әкелу мерзімін бақылау мақсатында, сондай-ақ анықталған сыбайлас жемқорлық тәуекелдерді жою үшін 2-КААЖ және «ҚТЖ» ҰК» АҚ ақпараттық жүйелерін интеграциялау ұсынылады.

*Анықталған сыбайлас жемқорлықтың, сыбайлас жемқорлықты құқық бұзушылықтар мен қылмыстардың жасалуына ықпал ететін дискрециялық өкілеттіктердің және нормалардың ұсынымдары.*

Комитеттің Ақпараттық технологиялар басқармасы Кедендік бақылау департаментімен бірлесіп 2017 жылғы 28 ақпанға дейінгі мерзімге 2-КААЖ және «ҚТЖ» ҰК» АҚ ақпараттық жүйелерін интеграциялау туралы мәселесін пысықтасын.

**Мемлекеттік кірістер комитетінің**

**жұмыс тобы**